Lav et referat af nedenstående tekst:

Tekst:
Nordjyllands Politi er i øjeblikket ved at klarlægge, hvad der er sket, siden en kvinde blev fundet død i sit hjem i Sæby mandag morgen. Politiet kan ikke sige så meget om sagen på nuværende tidspunkt. Men det står dog klart, at politiet modtog anmeldsen omkring klokken 05.30 i morges af en person på adressen. Det oplyser vicepolitiinspektør Anders Uhrskov til TV2 Nord. Der er tale om en kvinde på 70 år, som bor sammen med sin mand i huset i det centrale Sæby, oplyser vagtchefen hos Nordjyllands Politi. - Vi betegner det på nuværende tidspunkt som et mistænkeligt dødsfald, og vi er derfor i gang med at undersøge de nærmere omstændigheder omkring dødsfaldet, siger vicepolitiinspektør Anders Uhrskov. Ud over uniformerede politifolk er der både tilkaldt teknikere og retsmedicinere til adressen Strandgade i Sæby. Derfor vil man se en del politi i området i de kommende timer. - Det er endnu for tidligt at sige noget om, hvad der kan være sket. Men vi har fundet det nødvendigt at rekvirere både teknikere og en retsmediciner til stedet, og deres undersøgelser skal klarlægge hændelsesforløbet siger Anders Uhrskov til TV2 Nord. Nordjyllands Politi har ingen yderligere kommentarer på nuværende tidspunkt. De pårørende er underrettet.

Referat:
Teknikere skal undersøge de nærmere omstændigheder, efter kvinde blev fundet død mandag morgen.